บาทเปิด 34.84/86 บาทต่อดอลล่าร์ คาดแข็งค่าต่อ
เงินบาทเปิดตลาด 34.84/86บาทต่อดอลล่าร์ คาดแข็งค่าต่อ จับตาตัวเลขเศรษฐกิจสหรัฐ-ประชุมธนาคารกลางยุโรปพฤหัสนี้
20 เม.ย. 2559

เงินบาทเปิดตลาด 34.84/86บาทต่อดอลล่าร์ คาดแข็งค่าต่อ จับตาตัวเลขเศรษฐกิจสหรัฐ-ประชุมธนาคารกลางยุโรปพฤหัสนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 34.84/86 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ34.89/91 บาท/ดอลลาร์ ทิศทางเงินบาทวันนี้ยังมีโอกาสแข็งค่าได้ต่อ หลังจากตัวเลขเศรษฐกิจสหรัฐที่ทยอยประกาศออกมาในสัปดาห์นี้ไม่ค่อยสดใสนัก อย่างไรก็ดี วันพฤหัสนี้นักลงทุนติดตามตัวเลขผู้ขอรับสวัสดิการการว่างงานครั้งแรกรายสัปดาห์ของสหรัฐ รวมทั้งการประชุมธนาคารกลางยุโรป (ECB) ที่จะมีการประชุมนโยบายการเงิน และแถลงมติเรื่องดอกเบี้ย ซึ่งต้องติดตามว่า ECB จะมีมาตรการอะไรสำคัญออกมาด้วยหรือไม่ "ช่วงนี้บาทคงแข็งค่าต่อ เพราะหลุดแนวรับที่ 34.90 ไปแล้ว จับตาดูพฤหัสนี้ทั้งฝั่งสหรัฐที่จะมีตัวเลขผู้ขอรับสวัสดิการการว่างงานรายสัปดาห์ และประชุม ECB ว่าเขาจะทำอะไรกับระบบเศรษฐกิฐในยูโรโซนหรือไม่ ถ้าทำอาจจะมีผลให้เงินยูโรอ่อนค่าเมื่อเทียบกับดอลลาร์สหรัฐ" นักบริหารเงิน ระบุ  นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 34.75-35.00 บาท/ดอลลาร์